Perseverance (Mirihi)
Pamoja na Perseverance, helikopta ndogo ilipelekwa Mirihi. Hii ni droni (ndege isiyo na rubani) ndogo yenye uzito wa kg 1.8 pekee iliyopewa jina Ingenuity. Inabeba kamera moja tu  . Kusudi lake ni kwanza kuonyesha kama inawezekana kweli kutumia usafiri wa hewani katika angahewa jepesi sana ya sayari hiyo. Pili itatumika kwa kupeleleza njia ya Perseverance kama kuna vizuizi vikubwa. Itaonyesha pia kama chombo chepesi kama hicho kitavumilia ubaridi mkali wa usiku kwenye Mirihi. Ikiweza kutumika tena asubuhi, marubani wake waliopo duniani wataendelea kupeleleza mazingira na kupiga picha.